पीएम मोदी ने बलात्‍कारियों को दी चेतावनी, कहा-देश को रेप की घटिया मानसिकता से आज़ाद करना होगा  
पीएम नरेंद्र मोदी ने बलात्‍कारियों को चेतावनी दी है
हमें अपने समाज और देश को रेप की घटिया मानसिकता से आज़ाद करना होगा
मध्य प्रदेश में एक बलात्कारी को फास्ट ट्रैक कोर्ट ने फांसी की सज़ा सुनाई.
पीएम मोदी ने कहा कि हमें राक्षसी प्रवृत्ति पर प्रहार करने की आवश्यकता है. हम महिलाओं की सुरक्षा और सम्मान को अक्षुण्ण रखने के लिये प्रतिबद्ध हैं .    मोदी ने कहा कि पिछले दिनों मध्यप्रदेश के कटनी में पांच दिनों में बलात्कारियों को फ़ांसी की सज़ा सुनाई गई. राजस्थान में भी ऐसा हुआ. इन ख़बरों को प्रचारित किया जाना चाहिए, जिससे इन राक्षसों को भय होगा. उन्होंने कहा ‘इस मानसिकता, सोच, विकृति पर प्रहार करने की ज़रूरत है. महिलाओं के न्याय, हक़ को पूरा करने में मैं कोई कमी नहीं रखूंगा. हमारे लिए कानून का शासन सर्वोच्च है. इससे कोई समझौता नहीं किया जा सकता. ’ महिलाओं के योगदान का जिक्र करते प्रधानमंत्री ने कहा कि आज देश के कैबिनेट में सबसे ज्यादा महिला मंत्री हैं, सुप्रीम कोर्ट में आज तीन महिला जज हैं. उन्होंने कहा, ‘हमने सशस्त्र सेनाओं में महिलाओं को स्थाई सर्विस देने का फैसला किया है.'' उन्होंने कहा कि आजादी का यह पर्व हम तब मना रहे हैं जब हमारी बेटियों.... उतराखंड, हिमाचल प्रदेश, मणिपुर, तेलंगाना, आंध्र प्रदेश की बेटियों ने सात समंदर पार किया और सातों समंदर को तिरंगे रंग से रंगकर लौट आईं. मोदी ने कहा ‘एवरेस्ट विजयी तो बहुत हुए. हमारे अनेक वीरों और बेटियों ने एवरेस्ट पर तिरंगा फहराया है. आजादी के इस पर्व पर याद करूंगा कि आदिवासी इलाकों के हमारे बच्चों ने एवरेस्ट पर तिरंगा फहराकर इसकी शान और बढ़ा दी.